Rasketest olukordadest läbi minnes
ületab Jumala eesmärk me inimliku arusaamise.
Tean, et tänagi lähevad osad teist läbi väga, väga rasketest asjadest,
mis tunduvad ebaloogilised, mõistetamatud ja ebaõiglased.
Kuid usaldage siiski Jumalat ja tehke head.
IGAPÄEVAELU RÕÕMUD
Usun, et saad juba enne haiget saamist ära otsustada,
kuidas sa sellele reageerid.
Usun, et see peaks olema osa me elust koos Jumalaga,
kus palvetame: "Jumal, mil iganes ma peaks ka haiget saama,
aita mul sellele õigesti reageerida.
Kui keegi solvab mind, aita mul mitte solvuda
ja olla igati valmis andestama."
Habakuk 3:16-19 on öeldud:
"Ma kuulen seda ja mu ihu väriseb, hääl paneb vabisema mu huuled,
mädanik tungib mu luudesse ja mu põlved värisevad,
aga ma ootan, kuni hädaaeg tuleb selle rahva üle,
kes on tulnud meile kallale."
Habakuk teadis, et suur vaenlane on peagi tulekul
ja ta teadis, et suur häda on ootel.
See pani teda värisema ja vabisema.
Kui paljud teavad seda tunnet peale arstil käiku,
kui ta teile tagasi helistab ja kiiresti uuele vastuvõtule kutsub.
See on hirmutav.
Sa tunned hirmu ja paanikat veel enne arstile jõudmistki.
Vaata aga, mida Habakuk otsustas veel enne, kui vaenlane kohale jõudis.
"Kuigi viigipuu ei õitse ja viinapuudel pole vilja,
õlipuu saak äpardub ja põllud ei anna toidust,
lambad ja kitsed kaovad tarast ja veiseid pole karjaaedades..."
Ehk teisisõnu - kui hullud ka olukorrad poleks -
"ometi rõõmustan mina Issandas."
Me saame otsustada juba ette,
et mis iganes ka ei juhtuks - me rõõmustame Issandas.
Las ma öelda midagi, mis sulle küll ei meeldi,
kuid ma ütlen ikkagi, sest see on tõsi.
Mitte kõik ei lähe elus nii nagu sina tahaksid.
Tere tulemast päris ellu!
Tegu pole filmi ega seebiooperiga.
Inimesed on õelad, isekad ja enesekesksed.
Nad kasutavad sind ära
ja sa saad haiget.
Ometi on sul üks valik.
Sa ei pea vihkama inimesi seetõttu, et nad on õelad,
vaid saad olla pigem kaastundlik ja tunda neile kaasa.
See on just see, mida peaksime tegema.
Mul oli mingi hetk oma isast nii kahju,
sest tal polnud kunagi olnud korralikku elu.
Ta elu algus polnud helge ja teda ei õpetatud korralikult elama.
See ei õigusta kuidagi, mida ta tegi,
sest see polnud õige ja ta teadis seda isegi.
Kuid tal polnud tegelikult mingit elu.
Ta suri ja keegi ei tulnud ta matustele,
sest keegi ei hoolinud temast ega tundnud temast puudust.
Kõik, mida ta elu lõpus koges, oli kahetsus.
Ära raiska oma elu selliselt,
et kogeda 90-aastaselt elule tagasi vaadates vaid kahetsust.
Olgu su elu lõpus midagi,
millele tagasi vaadata ja mille üle rõõmu tunda.
"Ometi rõõmustan mina Issandas, hõiskan oma pääste Jumalas.
Issand Jumal on minu jõud.
Tema teeb mu jalad emahirve jalgade sarnaseks
ja paneb mind käima mu kõrgustikel.”
Laiendatud piiblitõlge ütleb "kõrgustike" kohta,
et need tähendavad väljakutseid ja vastutust.
Ärge sundige mind seda uuesti lugema,
vaid tehke ometi nägu, et saite sellest aru!
Mu tänane sõnum on: "Ära lase oma valul raisku minna".
Kõik saavad haiget
ja kõik tahavad terveks saada,
aga mitte kõik pole seejärel valmis
aitama kedagi teist.
Mina aga usun,
et igal asjal, mis me elus sünnib, on oma eesmärk.
Ma ei usu, et Jumal on see, kes meile haiget teeks,
kuigi arvan,
et Ta võiks vahel päästa meid varem, kui Ta seda teeb.
Kui paljud usuvad, et Ta saaks seda teha?
Ja vahel on lausa segadust tekitav, miks Ta seda ei tee?
Milleks lasta mul sellest aasta otsa minna,
kui Ta võiks mu sellest kohe päästa?
Sest kui aus olla, siis me oleme nagu lapsed
ja vahel tuleb lasta lastel ka veidi kannatada,
et nad õpiks maksma hinda oma tehtu eest.
Miks?
Sest sa armastad neid
ja tahad, et nad õpiks mitte kordama samu vigu.
Aamen?
Nii et, kui olen sattunud jamadesse
tänu teadmatusele, valedele valikutele,
sõnakuulmatusele vms.,
siis parim, mida Jumal vahel minu heaks teha saab,
on mitte mind kiiruga päästa sellest,
vaid lasta mul saada sealt üks hea õppetund,
sest me saame alati kogemusi asjadest, millest läbi läheme.
Jah, Jumal otsib inimesi oma riigi tööle,
aga Ta vajab inimesi, kellel on kogemust.
Aamen?
Sul võib olla kasvõi viis ülikooli kraadi,
aga sa ei pruugi üldse olla nii väärtuslik,
kui samas vallas ülikooli hariduseta 5-10 aastase kogemusega inimene.
"Mu elu on lihtsalt raisus."
Kuid see ei pea olema.
Kui Jeesus oli toitnud 5000 inimest,
polnud järel muud kui vaid leivapuru ja pisut muid jääke.
Kuid Ta ütles Johannese 6:12:
Koguge ülejäänud palakesed kokku, et midagi ei läheks raisku!”
Usun, et Jumal tahab sama öelda ka sinu elu kohta.
Ta tahab koguda kokku kõik palakesed ja väikesed ülejäägid,
mida sa ei pea millekski arvates, et need on raisku läinud.
Jumal tahab, et tooksid need Talle, öeldes: "Siin need on Jumal.
Kui oskad sellega midagi peale hakata,
siis need on Sinu."
Jumal tahab luua su elu kildudest midagi ilusat
ja lasta sul oma armu kaudu
kasutada oma valu kellegi teise hüvanguks.
Teate, miks teile meeldib mu õpetus?
Sest ma pole lugenud seda kuskilt raamatust,
seda teile seejärel edasi andes.
Kogemus on see,
mis eristab surnud, kuiva teoloogiat võitud jutlusest.
Tahate, et ütlen seda veelkorra?
Kogemus on see,
mis eristab surnud, kuiva teoloogiat võitud jutlusest, mis muudab su elu.
Seetõttu võivad kaks inimest jagada ühte ja sama sõnumit,
aga kui üks on pannud selle kokku vaid raamatutest saadud info põhjal,
toob see sulle une peale.
Samas kui kuuldes seda kellegi suust,
kes on seda ise kogenud ja läbi elanud,
on see kui tuli, mis tungib otse su südamesse
ja muudab su elu.
Olgu siinkohal öeldud,
et ma ei taha väga õpetata millestki, millest ma midagi ei tea.
Keegi ütles: "Peaksid Ilmutuse raamatust seeria tegema"
ja ma vastasin: "Ei pea."
Ei pea.
Miks?
Sest ma ei mõista seda.
Jah ma tean, et see on oluline ja ma igati loen Ilmutuse raamatut,
kuid lõpuaegade kohta on 1000 erinevat teooriat.
Teate, milline minu oma on?
Ole valmis astuma igavikku, mil iganes tarvis.
Milleks meil vaja teada...
Paulus arvas ka, et ta elab lõpuaegadel.
Me kõik muudkui ütleme, et Jeesus tuleb peagi tagasi
ja ma tean, et kui juba Paulus elas lõpuaegadel,
siis täna on aeg ikka kohe väga, väga lõpusirgel.
Ma ei tea, kas Jeesus tuleb veel mu eluajal tagasi,
aga ma oleks valmis minema Temaga kasvõi täna õhtul, kui Ta tuleks.
Ja just nii me peakski elama.
Mitte elama Ilmutuse raamatu õpetuse nimel,
et saada kiiresti Jeesuse tulekuks valmis,
juhuks, kui Ta peaks varsti tulema.
Ei, ei! Me peame olema valmis, mitte seadma end valmis.
Peame olema koguaeg valmis.
Ära karda surra, vaid ole elevil taevasse minekust,
sest seal alles tõeline elu algabki!
Jah, Jeesus tuleb peagi tagasi,
mistõttu enam pole aega niisama jamada
ja mitte teha, mida Jumal palub sul teha.
Ja kui sa ka midagi muud ei tee, alusta täna sellest,
et andestad kõigile, kes on sulle kunagi haiget teinud
ja otsustad mitte elada oma elu vihasena nende peale,
kes sulle haiget teevad (võimalik, et iseenda teadmata).
"Otsustan teha, mida Jumal ütleb ja palvetada nende eest,
sest ma tahan, et nad saaks päästetud ega läheks põrgusse.
Tahan, et neil oleks hea elu."
Kui seda teed, peab saatan teelt kaduma,
sest tal pole enam meelevalda sinu üle.
Meil leegitseb siin täna pisut Püha Vaimu tuld.
Mul on siin nüüd 20 sõnumit pooleli ja ma ei tea enam isegi, millest räägin.
Las su jamadest saada su teenistus.
Rääkisin üks päev ühe noore naisega,
kelle elu on olnud kõike muud, kui mida ta ette kujutas.
Mäletan teda veel enne ta abiellumist
ja tundus, et temast saab väga hea jutlustaja.
Ta töötas mõnda aega ka me vanglateenistuses.
Kuid siis ta abiellus ja sai esimese lapse - tütre,
kellel oli ajuhalvatus ja kes oli lisaks veel ka autist.
Nii et sõnadetagi selge, et tegu on raske olukorraga.
Ta sai ka poja, kelle kohta öeldi, et ta on ka autist,
aga ta seisis sellele vastu ja ütles: "Ei, ei ole. Ma ei võta seda vastu."
Ja poisiga oligi kõik korras.
Selle asemel aga, et olla kibestunud ja haavunud
selle peale, et ta elu ei kujunenud selliseks nagu ta oli oodanud,
on ta selle asemel hoopis loonud teenistuse,
kus ta püüab kaasata nii palju kogudusi kui võimalik,
et saada igasse kogudusse eriprogramm, ruum ja vabatahtlikud,
kes kannaksid pühapäeva hommikuti hoolt
erivajadustega laste eest,
et vanemad saaks vähemalt korra nädalaski võimaluse
viibida kahekesi koos teenistusel.
Mul pole aimugi, mida see kõik tähendab,
sest ma ise pole kunagi pidanud sellises olukorras olema.
Kuid kui sa võtad millegi halva
ja püüad sellega midagi head korda saata,
siis see leevendab ka su enda valu.
See ei tähenda, et sul poleks enam raske,
aga ma ise näiteks kasutan endaga juhtunut selleks,
et aidata teisi.
Sest ma olen näinud, mida Jumal võib su elus teha,
kui ajad asju Tema moel
ja mitte nagu maailm, kes näeb asju hoopis teisiti.
Maailm ei mõista,
et sa võid ka tragöödiast võidukalt välja tulla,
olles isegi veel parem inimene, kui enne seda.
Vot selline on me Jumal, keda me teenime.
Selline on me Jumal, keda me teenime.
Ta võib võtta me tragöödia ja pöörata selle õnnistuseks.
On palju asju, mida ma ei tea, kuid üht ma tean
ja täiega usun sellesse.
Usun, et kui me tahame täita Jumala tahet
ja armastame Teda,
siis Ta võtab ükskõik, mille, mis meiega on juhtunud
ja pöörab selle meie kasuks.
Ma tõesti usun seda.
Meil on oma väiksemas ringis ütlus: "See lõppeb hästi."
See lõppeb hästi.
Millest iganes sa ka läbi ei läheks -
kui teed asju Jumala tahte kohaselt, siis see lõppeb ka hästi.
Ma ei luba midagi sõnakuulmatutele,
aga kui oled valmis armastama Jumalat
ja tegema, mida Ta palub sul teha...
Räägime sel nädalalõpul paremaks, mitte kibestunumaks saamisest.
Oleme saanud põletada, aga me pole kibestunud,
mis tähendab, et me laseme minna kogu mineviku taagal
ega otsi vabandusi.
"Aga sa ei tea, mida nad minuga tegid!"
"Sa ei tea, kui raske see on!"
Vägagi hästi tean,
sest Jumal ei võia meid tegema kergeid asju.
Meil on Püha Vaimu vägi
ja seetõttu suudame ka kõike, mida Jumal palub meil teha,
sest Tema ise aitab meid.
Sa suudad andestada.
2. Korintlastele 1:3-4. Need on ühed lahedad salmid.
"Kiidetud olgu Jumal ja meie Issanda Jeesuse Kristuse Isa,
halastuse Isa ja kõige julgustuse Jumal!
Tema julgustab meid igas meie ahistuses,
et me suudaksime julgustada neid, kes on mis tahes ahistuses,
julgustusega, millega Jumal meid endid julgustab."
Mida ta siin ütleb?
Seda, et kui oled raskustes,
on sul kõige julgustuse Jumal, kelle poole hüüda.
Halastuse ja julgustuse Jumal,
kes julgustab sind ja soovib, et tunneksid end hästi.
Kuid sellel on ka üks kõrgem eesmärk.
Ta tahab julgustada ja tervendada sind,
et sina omakorda läheksid ja aitaksid kedagi teist.
Kuna sa oled kogenud ja näinud, mida Jumal on sinu heaks teinud,
on sul nüüd kogemus ja õigus minna ja öelda kellelegi teisele:
"Jumal saab jugustada sind ja kanda sind läbi."
Ja nad usuvad sind.
Mitte seetõttu, et veenaksid neid,
vaid seetõttu, et su elu üle on tänu kogetule üks võidmine.
Erinevatest asjadest läbi minnes väljud neist võidmisega.
Naine, kes võidis Jeesuse jalgu õliga, pidi selle õlipudeli esmalt katki tegema
Selleks, et võidmine saaks voolata, peab esmalt midagi katki minema.
Selleks, et õli saada, tuleb seemned purustada.
Nii peab ka vahel me lihalik loomus saama purustatud,
et Jumal jõuaks meis oleva heani ja saaks selle läbi inimesi aidata.
Kui palju kordi me oleme Jumalale öelnud:
"See küll tapab mu!"
Kuid kui aus olla, on see tõsi.
See tõesti tapab su, et Kristus võiks elada sinu kaudu.
Kuulsite te?
"Ma ei talu enam!" Küll sa talud!
Sest kui ei taluks, ei peaks sa sellest ka läbi minema.
Jumal julgustab sind ja ootab samas,
et julgustaksid peale seda ka kedagi teist.
Jumal ei tervenda meid vaid selleks, et võiksime end hästi tunda.
Tal on üks eesmärk su elu jaoks.
Kui seda poleks, oleksid juba ammu oma taevases palees.
Vahet pole, kui noor või vana sa oled -
Jumalal on eesmärk su jaoks.
Kui oled veel elus, on Jumalal üks eesmärk su jaoks.
Nii et selle asemel, et oodata, et pastor koguaeg midagi teeks,
pead uurima välja, mida Jumal tahab, et sina teeks
ja hakkama pihta.
Võimalik, et tegu pole lava peal olemisega
ja sa pigem palugi, et poleks.
Kuid igaüks teist saab aidata kedagi.
Igaüks teist saab aidata kedagi.
Igaüks teist saab tuua naeratuse kellegi suule
ja muuta kellegi elu paremaks.
Ja kui seda teed, saad nii rõõmsaks, et sõnugi pole.
Rasketest olukordadest läbi minnes
ületab Jumala eesmärk me inimliku arusaamise.
Tean, et tänagi lähevad osad teist läbi väga, väga rasketest asjadest,
mis tunduvad ebaloogilised, mõistetamatud ja ebaõiglased.
Kuid usaldage siiski Jumalat ja tehke head.
Ma ei tea, kuidas teiega, kuid olen märganud oma elu puhul,
et tõsistes olukordades, kus ma ei saanud midagi muuta -
polnud vähimatki viisi ega võimalust ise seda probleemi lahendada.
Kuid ajal, mil see polnud võimalik,
kasutas Jumal mind selleks, et lahendada teiste probleeme.
Vähe ei ajagi närvi!
Mis mõttes ma saan aidata teisi, aga mitte iseennast?
Väga lihtne!
Jumal ei tahagi, et me aitaksime iseennast,
vaid Ta tahab, et aitaksime üksteist.
Aamen?
Nii et, kui ma sirutun välja ja aitan sind,
sirutub Jumal omakorda välja ja aitab mind.
Kui ma aga sirutun vaid iseendani ja püüan ise ennast aidata,
pole mu aega sinu jaoks.
Kuid see on ajaraiskamine,
sest ma nagunii ei saa iseennast aidata.
Mõistate te?
Nii et kui sul on praegu mõni probleem,
ära püüa seda ise lahendada.
Jah, tee seda, mida Jumal palub, et teeksid,
aga ole ka õnnistuseks kellelegi teisele.
Kui me ometi hakkaks käituma nagu tõelised kristlased!
Peame lihtsalt pihta hakkama.
"Ma annan teile uue käsu: armastage üksteist!
Armastage üksteist nagu mina teid olen armastanud.
Sellest tunnevad kõik, et te olete minu jüngrid."
Kuidas veenda maailma oma kristlaseks olemises?
Lihtsalt armastagem üksteist!
Armastagem oma vaenlasi ja oma usuõdesid- ja vendi.
Andestagem neile, kes kohtlevad meid kui kõntsa
ja aidakem neid, kui nad vajavad abi.
Joosepile tehti liiga, aga ta sai terveks ja aitas teisi.
1. Moosese 50:18-21:
"Siis tulid ka Joosepi vennad ise,
heitsid maha ta ette ja ütlesid: Vaata, me jääme sulle orjadeks!”
Aga Joosep vastas neile: Ärge kartke! Kas mina olen Jumala asemik?
(See on Jumala asi kätte maksta.)"
Ehk teisisõnu: "Jah, ma võiks teile tagasi teha,
aga see pole minu asi teha.
Minu asi on teid õnnistada
ja Jumal kannab hoolt kõige muu eest."
Minu asi on teid õnnistada
ja Jumal kannab hoolt kõige muu eest.
"Te mõtlesite küll mu vastu kurja, aga Jumal pööras selle heaks,
et teha, mis tänapäeval ongi tehtud: hoida palju rahvast elus."
Jumal pidi tõstma Joosepi kohale,
kus ta ainult ei omanud võimekust, aga ka kogemust
kanda põua ajal hoolt vaarao halduste eest,
kandes samal ajal hoolt ka oma pere eest,
kes oli temaga halvasti käitunud.
Jumal on ikka nii palju targem kui meie.
Rutt koges suurt valu, kui ta mees ja mehevend surid.
Rutt oli moab ja ta ämm Noomi juut.
Noomi otsustas peale oma mehe ja poegade surma
naaseda tagasi koju Juudamaale,
julgustades Rutti minema tagasi oma koju,
sest ta oli vaene ja laokil
ega oleks suutnud Ruti eest hoolt kanda.
Kuid Rutt valis raskema tee.
Tead, kui raske on leida neid, kes valiksid raskema tee?
Mooses tegi seda.
Ta otsustas kannatada raskusi koos oma rahvaga,
selle asemel, et elada vaarao pojana.
Ta jättis maha igatpidi mugava elu,
et täita Jumala kutset ja aidata oma rahvast.
Rutt otsustas jääda oma ämma juurde.
Neil polnud midagi süüa,
mistõttu ta käis põldudel söögiks viljapäid noppimas.
Kuid ta valis raskema tee, sest ta uskus, et see on Jumala tahe.
Ta ütles Noomile:
"Sinu rahvas on minu rahvas ja sinu Jumal on minu Jumal."
Ja siis ta abiellus mingi hetk maakonna rikkaima mehega,
kes kuulus vereliinipidi Jeesuse suguvõssa.
Pole just paha tasu, aamen?
Me valul on oma eesmärk,
kui oleme kuulekad täitma, mida iganes Jumal meilt ootab.
Nii saab ta pöörata selle valu nii meie kui teistegi heaks.
Las sinu valust saada kellegi teise võit!
Tõlge: Anne-Ly Raukas